Plastieksak oor kop; polisie ondersoek selfmoordFoto: Rusa Volgens die veiligheidsmaatskappy Reaction Unit South Africa (Rusa) het ŉ verbyganger omstreeks 05:45 ŉ grys Audi naby ŉ piesangplantasie in Mount Moreland naby Umdloti opgemerk. “Reaksiebeamptes is na die toneel ontbied en het die Audi, wat ŉ Gauteng-nommerplaat het, op ŉ grondpad gevind. Die man het op die bestuursitplek gesit. Daar was ŉ plastieksak oor sy kop getrek wat met kleefband vasgebind is.” Volgens Rusa is die man op die toneel dood verklaar. Maj. Thulani Zwane, woordvoerder van die polisie, het gesê ŉ geregtelike doodsondersoek is geopen. Volgens Zwane het die man ŉ selfmoordnota agtergelaat. Zwane het bygevoeg dat daar verkragtingsake teen die man ondersoek is ten tyde van sy dood.